text: Skole lejer sig ind ved badeland
  21 juni 2011 kl. 13.21
  Kolding Realskole flytter sin international skole, The Cosmo, til historiske omgivelser i Sct. Jørgensgaard ved Slotssøbadet efter sommerferien.
  Lejeaftalen gælder for næste skoleår.
  
  Kulturarv under huden
  Den internationale skole lejer sig ind i en del af Sct. Jørgensgaard, og skoleleder Peter Christensen-Dalsgaard glæder sig atil at bruge til usædvanlige omgivelser:
  - Det vil absolut være noget, der tiltaler de mange udenlandske børn og deres forældre. Derved får de vores kulturarv helt ind under huden, og huset er som skabt til undervisningebrug.
  
  Mere sjov og ballade
  Otto Skak fra Slotssøbadet, som driver Sct. Jørgensgaard, forventer sig mere sjov og ballade, når de mange børn har frikvarter. 
  - SlotssøBadet, som jo tiltrækker over 400.000 gæster om året, er ikke bange for at byde både de udenlandske børn, men også deres forældre velkomne i både svømmehallen og badstuen, siger Otto Skak, som oplyser at man er vant til at håndtere mange nationaliteter.
  